open-index/open-wikipedia-markdown huggingface dataset:
บ๊องส์

***บ๊องส์*** () เป็นภาพยนตร์ตลกฝรั่งเศส ออกฉายในปี 2515 กำกับโดย คล็อด ซิดี

## เนื้อเรื่อง
ชายหนุ่มสี่คน (เจราร์ด รินัลดี, ฌอง ซาร์รัส, เจราร์ด ฟิลิเปลลี, ฌอง-กาย เฟชเนอร์) ถูกพ่อค้าของชำ (พอล เพรบัวส์) ไหว้วานให้ช่วยตกแต่งหมู่บ้าน เนื่องจากกำลังจะมีการวิ่งคบเพลิงโอลิมปิกผ่านหมู่บ้าน ระหว่างตกแต่ง เจราร์ดได้ตกหลุมรักเดลิซ ลูกสาวพ่อค้าของชำ (มาร์ทีน เคลลี่) แต่เมื่อนักวิ่งคบเพลิงมาถึงหมู่บ้าน เดลิซกลับตามนักวิ่งไป ทำให้ชายหนุ่มทั้งสี่ต้องตามเดลิซเข้าสู่สนามกีฬาโอลิมปิกเพื่อช่วยเจราร์ดชนะใจเดลิซ นำไปสู่เรื่องราวสุดป่วน

## นักแสดง

* เจราร์ด รินัลดี - เจราร์ด
* ฌอง ซาร์รัส - ฌอง
* เจราร์ด ฟิลิเปลลี - ฟิล
* ฌอง-กาย เฟชเนอร์ - ฌอง-กาย
* พอล เพรบัวส์ - จูลส์ ลาฟูกาสส์
* มาร์ทีน เคลลี่ - เดลิซ
* เจราร์ด โครเช - ลูเซียง
* ฌาค ไซเลอร์ - ผู้นำทางนักปั่นจักรยาน
* แอนทอน
* กาย ลักซ์
* คริสเตียน เฟชเนอร์

## อ้างอิง

## แหล่งข้อมูลอื่น

* 
หมวดหมู่:ภาพยนตร์ที่ออกฉายในปี พ.ศ. 2515
หมวดหมู่:IMDb ID เหมือนกับในวิกิสนเทศ
ศรีโสภา โกฏคำลือ

**ศรีโสภา โกฏคำลือ**  (เกิด 2 มกราคม พ.ศ. 2536)  เป็นนักธุรกิจและนักการเมืองชาวไทย อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย และผู้จัดการสโมสรฟุตบอลเชียงใหม่ ยูไนเต็ด อดีตเลขานุการนายกองค์การบริหารส่วนจังหวัดเชียงใหม่

## ประวัติ
ศรีโสภา เกิดเมื่อวันที่ 2 มกราคม พ.ศ. 2536 เป็นบุตรนายศรีเรศ นางวาสนา โกฏคำลือ 

สำเร็จการศึกษาปริญญาตรี Monetary and Finanical Economics, Kingston University London, UK และปริญญาโท คณะรัฐศาสตร์ มหาวิทยาลัยรามคำแหง

ศรีโสภาเริ่มต้นเส้นทางอาชีพในวงการธุรกิจและการเงิน โดยทำงานในบริษัทชั้นนำทั้งในประเทศและต่างประเทศ ก่อนจะหันมาให้ความสนใจด้านการเมืองและสังคม เธอมีบทบาทในการทำงานเชิงนโยบายและกิจกรรมสาธารณะหลายโครงการที่เน้นส่งเสริมความเสมอภาคทางเศรษฐกิจและสังคม นอกจากนี้ ศรีโสภายังเป็นผู้พูดและนักวิเคราะห์ที่มีชื่อเสียงในด้านเศรษฐกิจการเมืองและการพัฒนาที่ยั่งยืนในประเทศไทย

## การทำงาน
ศรีโสภา ดำรงตำแหน่งเลขานายกองค์การบริหารส่วนจังหวัดเชียงใหม่ และเป็นผู้จัดการสโมสรฟุตบอลเชียงใหม่ ยูไนเต็ด และได้ลงสมัครเป็นสมาชิกสภาผู้แทนราษฎรในปี พ.ศ. 2566 และได้รับเลือกเป็นสมาชิกสภาผู้แทนราษฎรจังหวัดเชียงใหม่ เขต 10 พรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ท.ม.
พีระกฤตย์ พชรบุณยเกียรติ

**พีระกฤตย์ พชรบุณยเกียรติ** (เกิด 16​ มีนาคม พ.ศ. 2545) ชื่อเล่น **เฟรนด์**​ เป็นนักแสดงชายชาวไทย​​ สังกัดสถานีวิทยุโทรทัศน์ไทยทีวีสีช่อง 3 และอดีตนักกีฬาว่ายน้ำเยาวชนทีมชาติ​ไทย เป็นที่รู้จักกับบทบาท "ยอด" จากภาพยนตร์เรื่อง *​[[ธี่หยด]]*

## ประวัติ
พีระกฤตย์ พชรบุณยเกียรติ เกิดเมื่อวันที่ 16​ มีนาคม พ.ศ. 2545 เป็นบุตรชายคนเล็ก​ มีพี่สาว 1 คน สำเร็จ​การศึกษาระดับประถมศึกษา​ โรงเรียนเซนต์คาเบรียล​ ระดับชั้นมัธยมศึกษา​ โรงเรียนสาธิตมหาวิทยาลัยศรีนครินทรวิโรฒ ปทุมวัน​ เคยเป็นนักกีฬาว่ายน้ำของโรงเรียน​ ตัวแทนเยาวชนทีมชาติ​ไทยเข้าแข่งขันกีฬา​ 42nd Sae age​ Group ประเทศฟิลิปปินส์​,​  10​Asean Schools Game ประเทศมาเลเซีย,​ ​เป็นตัวแทน​จังหวัดกรุงเทพมหานคร​ แข่งขันกีฬาแห่งชาติ ครั้งที่ 46​ เจียงฮายเกมส์ และกีฬาเยาวชนแห่งชาติ ครั้งที่ 35​ บุรีรัมย์เกมส์ และสำเร็จ​การศึกษาระดับปริญญาตรี คณะวิศวกรรมศาสตร์ จุฬาลงกรณ์มหาวิทยาลัย​ ภาควิชา​ วิศวกรรมอุตสาหการ​​

## เข้าสู่วงการ
เข้าสู่วงการโดยการแนะนำของ สมจริง ศรีสุภาพ ที่ได้ไปเห็นแสดงละครการกุศลของโรงเรียนเทิดไท้องค์ราชันสาธิตปทุมวันวิพิธทัศนา ครั้งที่ 10 เรื่อง​ *คู่กรรม* เมื่อปี พ.ศ.2563 จึงติดต่อ​เข้ามาเซ็นสัญญาเป็นนักแสดงสังกัดช่อง 3 พ.ศ.​2564 ได้รับโอกาสแสดงละครเรื่องแรกคือ​ ​*[[คู่เวร]]*ตามมาด้วย​พ.ศ.2565 ละคร​ ''ดวงใจเทวพรหม''​ ตอน ''พรชีวัน''​ ซึ่งเป็นภาคต่อของละครชุด​ *[[สุภาพบุรุษจุฑาเทพ (ละครโทรทัศน์)|สุภาพบุรุษ​จุฑาเทพ]]*, ​ ''พยัคฆ์ร้ายซ่อนลาย''​ ​ต่อมาปี​ พ.ศ. 2566 เรื่อง​ ​*[[ลมเล่นไฟ]],*ภาพยนตร์เรื่อง *[[ธี่หยด]]* และละครที่รอออกอากาศ​ *[[ใจขังเจ้า]]*​

## ผลงาน
### '''ละครโทรทัศน์'''
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ซีรีส์

### ภาพยนตร์
{|

### แฟนมี​ตติ้ง​
* ดวงใจเทวพรหม Sports Day รู้แพ้ รู้ชนะ รู้ใจคุณ

## อ้างอิง

หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
กัวหยง

**กัวหยง** มีชื่อในภาษาจีนกลางว่า **ช่างกวาน ยง** () เป็นขุนพลของรัฐจ๊กก๊กในยุคสามก๊กของจีน

## ประวัติ
ในปี ค.ศ. 231 จูกัดเหลียงอัครมหาเสนาบดีและผู้สำเร็จราชการแห่งจ๊กก๊กนำทัพบุกขึ้นเหนือครั้งที่ 4 เวลานั้นลิเงียมรับผิดชอบด้านการขนส่งเสบียง  ในช่วงฤดูร้อนถึงฤดูใบไม้ร่วงเกิดฝนตกหนักอย่างต่อเนื่อง จึงไม่สามารถส่งเสบียงไปถึงได้ทัน ลิเงียมจึงส่งหู จง (狐忠) ที่ปรึกษาทัพ (參軍 *ชานจฺวิน*)  และเฉิง ฟาน (成藩) ผู้ตรวจการทัพ (督軍 *ตูจฺวิน*) นำจดหมายไปแจ้งจูกัดเหลียงขอให้ถอนทัพ หลังจูกัดเหลียงได้รับจดหมายจึงถอยทัพกลับ แต่เมือทัพจ๊กก๊กยกกลับมา ลิเงียมกลับพยายามจะหนีความผิดของตนฐานส่งเสบียงล่าช้าด้วยการโยนให้เป็นความผิดของจูกัดเหลียงที่ถอนทัพกลับมาไม่รุดหน้า จูกัดเหลียงกับเหล่าขุนพลนายทหารที่ติดตามจูกัดเหลียงในการทัพบุกขึ้นเหนือจึงร่วมกันเขียนฎีกาเสนอจักรพรรดิเล่าเสี้ยนให้ปลดลิเงียมออกจากราชการไปเป็นสามัญชน กัวหยงในเวลานั้นมีตำแหน่งเป็นผู้จัดการทัพกลาง (行中典軍 *สิงจงเตี่ยนจฺวิน*) และขุนพลปราบเชลย (討虜將軍 *เถาหลู่เจียงจฺวิน*) ได้ร่วมเขียนฎีกาด้วย

## ในนิยาย''สามก๊ก''
ในนวนิยายอิงประวัติศาสตร์เรื่อง*[[สามก๊ก]]*ในศตวรรษที่ 14  กัวหยงมีชื่อในภาษาจีนกลางว่า **กวาน ยง** () ปรากฏเป็นตัวละครในเนื้อเรื่องตอนที่ 91 โดยระบุว่าเป็นหนึ่งในขุนพลที่ติดตามร่วมรบการในบุกขึ้นเหนือของจูกัดเหลียงครั้งแรก

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนพลของจ๊กก๊ก
ณัฐชา นีน่า เจสซิกา พาโดวัน

**ณัฐชา นีน่า เจสซิกา พาโดวัน** (เกิด​ 16 ​พฤษภาคม​ พ.ศ​. ​2557)  เป็นนักแสดงและนักร้องเด็กลูกครึ่งไทย-อังกฤษ เป็นที่รู้จักในบทบาท "พุตตาน / แม่หญิงการะเกด (วัยเด็ก) จากละครเรื่อง *[[พรหมลิขิต]]* (2566) บทบาท "ยี่" จากภาพยนตร์เรื่อง *[[ธี่หยด]]*, *[[ธี่หยด 2]]*, *[[ธี่หยด 3]]* และบทบาท "วาเลน" / "สเตลล่า (วัยเด็ก)" จากภาพยนตร์เรื่อง ตาคลี เจเนซิส จากซีรีส์เรื่อง ปิ่นภักดิ์ บทบาท "ท่านหญิงอนิล" (วัยเด็ก) ปัจจุบันเป็นศิลปินฝึกหัดในค่าย GMM Sauce ในเครือ จีเอ็มเอ็ม แกรมมี่ โดยมีเพลง รักมาก ก.ไก่ ล้านตัว

## ประวัติ
นีน่า ณัฐชา เจสซิกา พาโดวัน เกิดเมื่อวันที่ 16 พฤษภาคม พ.ศ. 2557 เกิดที่กรุงเทพมหานคร เป็นลูกครึ่งไทย-อังกฤษ​ บิดาเป็นชาวอังกฤษ​ มารดาเป็นชาวไทยและมีภูมิลำเนาอยู่จังหวัดอุดรธานี เป็นบุตรสาวคนโตมีน้องสาว 1 คน

### เข้าสู่วงการ
**นีน่า ณัฐชา** เข้าสู่วงการจากการแสดงละครเรื่องซ่อนเงารัก เมื่อปี 2563 โดยรับบทเป็น ขวัญเอย / ขวัญมา (วัยเด็ก) ต่อมาในปี 2565 เธอมีผลงานถึง 2 เรื่องคือภาพยนตร์เรื่อง ภาพหวาด โดยรับบทเป็น เรเชล เด็กหญิงตาบอด นับเป็นภาพยนตร์เรื่องแรกของเธอ และบ่วงวิมาลา รับบท พิมพ์ ลูกสาวของกันย์และอรปรียา จากนั้นในปี 2566 เธอมีผลงาน 3 เรื่องคือละครโทรทัศน์เรื่องรักในรอยลวง รับบทเป็น รัมภ์รดา (วัยเด็ก) ภาพยนตร์เรื่องธี่หยด รับบทเป็น ยี่ และละครเรื่องพรหมลิขิต ภาคต่อของบุพเพสันนิวาส โดยรับบทเป็นพุตตาน (วัยเด็ก)

## ผลงาน
### ละครโทรทัศน์

### ภาพยนตร์

### เพลง
* เพลง รักมาก ก.ไก่ ล้านตัว​
* เพลง หมูเด้ง Little Hippo (Thai Ver. / English Ver. / Chinese Ver.) ​

## รางวัลและการเสนอชื่อ

## อ้างอิง

หมวดหมู่:ชาวไทยเชื้อสายสหราชอาณาจักร
หมวดหมู่:ชาวไทยเชื้อสายอังกฤษ
หมวดหมู่:พุทธศาสนิกชนชาวไทย
หมวดหมู่:นักแสดงเด็กชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงอิสระชาวไทย
สำนักวิชารัฐศาสตร์และรัฐประศาสนศาสตร์ มหาวิทยาลัยวลัยลักษณ์

**สำนักวิชารัฐศาสตร์และรัฐประศาสนศาสตร์ มหาวิทยาลัยวลัยลักษณ์** () เป็นสำนักวิชารัฐศาสตร์ ซึ่งเดิมเป็นสำนักวิชารัฐศาสตร์และนิติศาสตร์ ของมหาวิทยาลัยวลัยลักษณ์

## ประวัติ
สำนักวิชารัฐศาสตร์และรัฐประศาสนศาสตร์ พัฒนามาจากสำนักวิชาศิลปศาสตร์ ซึ่งต่อมา ใน พ.ศ. 2559 คณาจารย์และนักศึกษาด้านการเมืองการปกครองและรัฐประศาสนศาสตร์ได้ย้ายมาสังกัดสำนักวิชารัฐศาสตร์และนิติศาสตร์ ครั้นในเดือนกรกฎาคม พ.ศ. 2561 รองศาสตราจารย์ สมชัย ศรีสุทธิยากร ได้รักษาการแทนคณบดีสำนักวิชารัฐศาสตร์และนิติศาสตร์ มหาวิทยาลัยวลัยลักษณ์

เนื่องด้วยการเพิ่มจำนวนนักศึกษาอย่างต่อเนื่อง สำนักวิชารัฐศาสตร์และรัฐประศาสนศาสตร์จึงได้รับการก่อตั้งใน พ.ศ. 2565 ซึ่งปัจจุบันสำนักวิชานี้เปิดสอน 2 หลักสูตร ได้แก่ หลักสูตรรัฐศาสตร์ และหลักสูตรรัฐประศาสนศาสตร์

โดยหลักสูตรรัฐศาสตร์ มี 3 สาขาวิชา ได้แก่ สาขาวิชาการเมืองการปกครอง, สาขาวิชาความสัมพันธ์ระหว่างประเทศ และสาขาวิชาอาเซียน ส่วนหลักสูตรรัฐประศาสนศาสตร์ มี 3 สาขาวิชาเช่นกัน ได้แก่ สาขาวิชาการปกครองท้องถิ่น, สาขาวิชานโยบายสาธารณะ และสาขาวิชาทรัพยากรมนุษย์

## การประชุมความร่วมมือด้านวิชาการ
เดือนมิถุนายน พ.ศ. 2564 คณะผู้บริหารเทศบาลเมืองทุ่งสงได้ประชุมความร่วมมือด้านวิชาการกับสำนักวิชารัฐศาสตร์และนิติศาสตร์ มหาวิทยาลัยวลัยลักษณ์ เพื่อยกระดับคุณภาพชีวิตประชาชนในเขตเทศบาลเมืองทุ่งสง

## อ้างอิง

## แหล่งข้อมูลอื่น
* 
* 

วลัยลักษณ์
รัฐศาสตร์และรัฐประศาสนศาสตร์
เคาจู

**เคาจู** (มีบทบาทในช่วงศตวรรษที่ 3) มีชื่อในภาษาจีนกลางว่า **สฺวี่ ฉือ** () ชื่อรอง **เหรินตู่** () เป็นขุนนางและบัณฑิตของรัฐจ๊กก๊กในยุคสามก๊กของจีน 

## ประวัติ
เคาจูเป็นชาวเมืองลำหยง (南陽郡 *หนานหยางจฺวิ้น*) ซึ่งปัจจุบันอยู่บริเวณนครหนานหยาง มณฑลเหอหนาน เคาจู้เกิดในช่วงปลายราชวงศ์ฮั่นตะวันออกและศึกษาเล่าเรียนกับหลิว ซี (劉熈) เคาจูเชี่ยวชาญเรื่องคำสอนของเต้เหี้ยนบัณฑิตลัทธิขงจื๊อ, คัมภีร์*[[อี้จิง]]*, *[[ชูจิง]]*, *[[อี๋หลี่]]*, *[[หลี่จิง]]*, *[[โจวหลี่]]*, *[[เหมาชือจว้าน]]* และ*[[หลุน-ยฺหวี่]]* ในช่วงระหว่างปี ค.ศ. 196 และ ค.ศ. 220 เคาจูได้พบกับเคาเจ้งและคนอื่น ๆ ในมณฑลเกาจิ๋ว (ครอบคลุมพื้นที่บางส่วนของเขตปกครองตนเองกว่างซีจ้วง มณฑลกวางตุ้ง และตอนเหนือของประเทศเวียดนามในปัจจุบัน) และภายหลังก็ติดตามพวกเขาไปยังมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน)

## คำวิจารณ์

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.
* 

หมวดหมู่:ขุนนางของจ๊กก๊ก
หมวดหมู่:ข้าราชการของเล่าปี่
ลำหยง

**ลำหยง** ในภาษาจีนกลางเรียกว่า **หนานหยางจฺวิ้น** () เป็นกุ๋น (郡 *จฺวิ้น*) หรือเมืองของจีนตั้งแต่ยุครณรัฐ (戰國 *จ้านกั๋ว*) ถึงยุคราชวงศ์ถัง (唐) มีศูนย์กลางอยู่บริเวณนครหนานหยาง (南陽市 *หนานหยางชื่อ*) มณฑลเหอหนาน (河南) ในปัจจุบัน

## ประวัติศาสตร์
เมืองลำหยงก่อตั้งโดยรัฐจิ๋น (秦 *ฉิน*) ในสมัยของเจียวเสียงอ๋อง (秦昭襄王 *ฉินเจาเซียงหวาง*) ปีที่ 35 (272 ปีก่อนคริสตกาล) มีที่ว่าการเมืองอยู่ที่อำเภออ้วนเซีย (宛 *หว่าน*) ซึ่งปัจจุบันคือนครหนานหยาง (南陽市 *หนานหยางชื่อ*) มณฑลเหอหนาน (河南) ประกอบด้วยดินแดนทางเหนือของแม่น้ำฮั่นซุย (漢水 *ฮั่นฉุ่ย*) ซึ่งก่อนหน้านี้เป็นของรัฐฌ้อ (楚 *ฉู่*)

ในยุคราชวงศ์ฮั่นตะวันตก (西漢 *ซีฮั่น*) เมืองลำหยงประกอบด้วย 36 อำเภอ ได้แก่ อ้วนเซีย, โชว (犨), ตู้เหยี่ยน (杜衍), จ้าน (酇), ยฺวี่หยาง (育陽), ปั๋วชาน (博山), เนี่ยหยาง (涅陽), อิน (陰), ตู่หยาง (堵陽), จื้อ (雉), ชานตู (山都), ไช่หยาง (蔡陽), ซินเอี๋ย (新野 *ซินเย่*), จู้หยาง (筑陽), จี๋หยาง (棘陽), อู่ตาง (武當), อู่อิน (舞陰), ซีเอ้อ (西鄂), หราง (穰), ลี่ (酈), อันจงก๋วน (安眾 *อานจ้ง*), กว้านจฺวิน (冠軍), ปี่หยาง (比陽), ผิงชื่อ (平氏), สุย (隨), เย่ (葉), เติ้ง (鄧), เฉาหยาง (朝陽), หลู่หยาง (魯陽), ชงหลิง (舂陵), ซินตู (新都), หูหยาง (湖陽), หงหยาง (紅陽), เล่อเฉิง (樂成), พกบ๋อง (博望 *ปั๋วว่าง*) และฟู่หยาง (復陽) ประชากรทั้งหมดเมื่อ ค.ศ. 2 คือ 1,942,051 คนใน 359,116 ครัวเรือน เมื่อ ค.ศ. 140 ประชากรเพิ่มขึ้นเป็น 2,439,618 คนใน 528,551 ครัวเรือน

ในยุคสามก๊ก (三國 *ซานกั๋ว*) มีการก่อตั้งกุ๋น (郡 *จฺวิ้น*) หรือเมืองแห่งใหม่หลายเมือง เมื่อถึงยุคราชวงศ์จิ้น (晉) รวบรวมแผ่นดินจีน (ค.ศ. 280) จำนวนอำเภอของลำหยงก็ลดลงเหลือ 14 อำเภอ ได้แก่ อ้วนเซีย, ซีเอ้อ, จื้อ, หลู่หยาง, โชว, ยฺวี่หยาง, พกบ๋อง, ตู่หยาง, เย่, อู่อิน, ปี่หยาง, เนี่ยหยาง, กว้านจฺวิน และลี่ จำนวนประชาการที่มีบันทึกคือ 24,400 ครัวเรือน ในยุคราชวงศ์หลิวซ่ง (劉宋) ในเมืองลำหยงเหลือเพียง 7 อำเภอในขณะที่จำนวนประชากรลดลงเหลือ 38,132 คนใน 4,727 ครัวเรือนเมื่อกลางคริสต์ศตวรรษที่ 5

ในยุคราชวงศ์สุย (隋) และราชวงศ์ถัง (唐) ลำหยง (หนานหยาง) กลายเป็นอีกชื่อหนึ่งของมณฑลเติ้งโจว (鄧州) ในภูมิภาคเดียวกัน เมื่อ ค.ศ. 742 ลำหยงมี 6 อำเภอและมีประชากร 165,257 คน 43,055 ครัวเรือน

## หมายเหตุ

## อ้างอิง

หมวดหมู่:จฺวิ้นของราชวงศ์ฮั่น
โอเพนเอสเอสแอล

โอเพนเอสเอสแอล () เป็น ไลบรารี ซอฟต์แวร์สำหรับแอปพลิเคชันที่ให้การสื่อสารที่ปลอดภัยผ่าน เครือข่ายคอมพิวเตอร์ ป้องกันการดักฟัง และระบุบุคคลที่ปลายอีกด้านหนึ่ง เซิร์ฟเวอร์ อินเทอร์เน็ต ใช้กันอย่างแพร่หลาย รวมถึง เว็บไซต์ ที่ใช้ เอชทีทีพีเอส เป็นส่วนใหญ่

โอเพนเอสเอสแอลมีการใช้งานโปรโตคอล SSL และ TLS แบบโอเพ่นซอร์ส ไลบรารี หลัก ซึ่งเขียนด้วย ภาษาซี ใช้ฟังก์ชัน การเข้ารหัส ขั้นพื้นฐานและมีฟังก์ชันยูทิลิตี้ต่างๆ มี Wrappers ที่อนุญาตให้ใช้ไลบรารีโอเพนเอสเอสแอลในภาษาคอมพิวเตอร์ที่หลากหลาย

OpenSSL Software Foundation (OSF) เป็นตัวแทนของโครงการโอเพนเอสเอสแอล ในความสามารถทางกฎหมายส่วนใหญ่ รวมถึงข้อตกลงใบอนุญาตผู้ร่วมให้ข้อมูล การจัดการการบริจาค และอื่นๆ OpenSSL Software Services (OSS) ยังเป็นตัวแทนของโครงการ OpenSSL สำหรับสัญญาการสนับสนุนอีกด้วย

โอเพนเอสเอสแอลพร้อมใช้งานใน ระบบปฏิบัติการ แบบยูนิกซ์ ส่วนใหญ่ (รวมถึง ลินุกซ์, แมคโอเอส และ เบิร์กลีย์ซอฟต์แวร์ดิสทริบิวชัน), ไมโครซอฟท์ วินโดวส์ และ OpenVMS

## ประวัติโครงการ
โครงการ OpenSSL ก่อตั้งขึ้นในปี 1998 เพื่อมอบชุดเครื่องมือเข้ารหัสฟรีสำหรับโค้ดที่ใช้บนอินเทอร์เน็ต มีพื้นฐานมาจากการแยก SSLeay โดย Eric Andrew Young และ Tim Hudson ซึ่งยุติการพัฒนาอย่างไม่เป็นทางการเมื่อวันที่ 17 ธันวาคม 1998 เมื่อ Young และ Hudson ทั้งคู่ไปทำงานให้กับ RSA Security สมาชิกผู้ก่อตั้งครั้งแรก ได้แก่ Mark Cox, Ralf Engelschall, Stephen Henson, Ben Laurie และ Paul Sutton

## การเปิดตัวเวอร์ชัน

## ช่องโหว่ที่เป็นที่รู้จักกันกว้างขวาง

### ฮาร์ตบลีด

OpenSSL รุ่น 1.0.1 ไปจนถึง 1.0.1f มีบั๊ก ในระบบของส่วนขยาย Heartbeat Extension ในตัว TLS  ช่องโหว่นี้สามารถทำให้เปิดเผยข้อมูลในหน่วยความจำได้มากถึง 64กิบิไบต์ในแต่ละ heartbeat (). การอ่านหน่วยความจำของเซิร์ฟเวอร์สามารถเปิดช่องโหว่ให้ผู้ไม่หวังดีกอบโกยข้อมูลละเอียดอ่อน รวมไปถึงกุญแจส่วนตัวด้วย

## เชิงอรรถ

## อ้างอิง

หมวดหมู่:ซอฟต์แวร์เข้ารหัส
อยากตาย อย่าตาย (มรณาคาเฟ่)

***อยากตาย อย่าตาย มรณาคาเฟ่*** (อังกฤษ: Death is All Around) เป็นภาพยนตร์ไทยแนวโรแมนติก แฟนตาซีที่ออกฉายในปี 2566 จากค่าย Film Guru ของพชร์ อานนท์ ร่วมมือกับ โพซิทีฟ ติ้งกิ้ง (POSITIVE THINKING CO.,LTD.) และ มรณานุสติ คาเฟ่ (Kid Mai Death Awareness Café) โดยเล่าเรื่องราวเกี่ยวกับ เฮลเปอร์ (Helper) เหล่ายมทูตที่ทำหน้าที่ในการนำทางและเตือนสติเหล่ามนุษย์ที่ทำอัตวินิบาตกรรม ซึ่งต้องมารับโทษเป็นพนักงานร้านอยู่ภายในมรณานุสติคาเฟ่ (Kid Mai Death Awareness Café) จุดเชื่อมระหว่างโลกมนุษย์และโลกของวิญญาณ กำกับการแสดงโดยธนณัฐ สุขเจริญ และนำแสดงโดยศุภพงษ์ อุดมแก้วกาญจนา และศนันธฉัตร ธนพัฒน์พิศาล

## รายชื่อนักแสดง

* ศุภพงษ์ อุดมแก้วกาญจนา - เฮลเปอร์แต๊งค์
* ศนันธฉัตร ธนพัฒน์พิศาล - เดียร์
* ณิชาภัทร ฉัตรชัยพลรัตน์ - เฮลเปอร์นิว
* สุรเดช พินิวัตร์ - เฮลเปอร์เบลล์
* ดุล ร่มจำปา - กันต์
* ภัทรดนัย เสตสุวรรณ - ตัวเล็ก
* คาริญญ์ยวัฒ ดุรงค์จิรกานต์ - บอส
* วิชัย แซ่ฟ่าน - มังกร
* สุนิล พล - หมอสุนิล

## เพลงประกอบ

* เจ้าท้องฟ้า (Cloud) โดย สาธิมา เต็มวุฒิโรจน์

## คำวิจารณ์และการตอบรับ
อยากตาย อย่าตาย มรณาคาเฟ่ จัดงานรอบกาล่าพรีเมียร์ในวันที่ 17 ตุลาคม พ.ศ. 2566  โดยจัดให้เหล่าแฟนคลับของนักแสดงได้รวมเข้าชมด้วย ก่อนจะเข้าฉายจริงในวันที่ 19 ธันวาคม พ.ศ. 2566 ซึ่งได้รับคำวิจารณ์และการให้คะแนนรีวิวของสื่อต่างๆ เช่น

* True ID : (8/10) เข้าไปดูในโรงก็รู้สึกว่าความตายอยู่ตรงหน้าเราและใกล้แค่ปลายจมูกของเราตรงนี้เอง
* Daily News : (4/5) หลาย ๆ อย่างทำออกมาได้ดีแล้ว หากใครกำลังท้อกับชีวิตเข้าไปชมเรื่องนี้จะได้รับกำลังใจออกมาอย่างแน่นอน และใครอยากจะเข้าใจคนรอบตัวมากขึ้น ก็แนะนำให้เข้าไปชม

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2566
หมวดหมู่:ภาพยนตร์แนวโรแมนติกแฟนตาซี
กูเกิล ฟิวเชีย

**กูเกิล ฟิวเชีย** () เป็น ระบบปฏิบัติการ แบบ โอเพ่นซอร์ส ที่พัฒนาโดย Google ตรงกันข้ามกับระบบปฏิบัติการที่ใช้ ลินุกซ์ ของ Google เช่น โครมโอเอส และ แอนดรอยด์, ฟิวเชียใช้ เคอร์เนล แบบกำหนดเองชื่อ Zircon เปิดตัวต่อสาธารณะในฐานะพื้นที่เก็บ ข้อมูล git ที่โฮสต์เองในเดือนสิงหาคม 2559 โดยไม่มีการประกาศอย่างเป็นทางการจากองค์กร หลังจากพัฒนามาหลายปี การเปิดตัวผลิตภัณฑ์อย่างเป็นทางการบน Google Nest Hub รุ่นแรก แทนที่ Cast OS ที่ใช้ ลินุกซ์ ดั้งเดิม

## ความเป็นมา
ในเดือนสิงหาคม 2559 สื่อรายงานเกี่ยวกับแหล่งเก็บรหัสต้นทางลึกลับที่เผยแพร่บนกิตฮับ โดยเปิดเผยว่ากูเกิลกำลังพัฒนาระบบปฏิบัติการใหม่ชื่อ ฟิวเชีย ไม่มีการประกาศอย่างเป็นทางการ แต่การตรวจสอบรหัสบ่งชี้ว่าโค้ดสามารถทำงานได้บนอุปกรณ์ต่าง ๆ รวมถึงระบบ "Dash Infotainment" สำหรับรถยนต์ อุปกรณ์ฝังตัว เช่น สัญญาณไฟจราจร นาฬิกาดิจิทัล สมาร์ทโฟน แท็บเล็ต และ พีซี สถาปัตยกรรมของมันแตกต่างอย่างสิ้นเชิงจากระบบปฏิบัติการแอนดรอยด์ และโครมโอเอส ที่ใช้ ลินุกซ์ เนื่องมาจากส่วนหนึ่งมาจากเคอร์เนล Zircon อันเป็นเอกลักษณ์ของมัน ซึ่งเดิมชื่อ Magenta

## ภาพรวม
ข้อมูลปี 2565 โค้ดของฟิวเชียส่วนใหญ่อยู่ในภาษารัสต์

### ส่วนต่อประสานกับผู้ใช้
ส่วนต่อประสานกับผู้ใช้ และ แอป ของฟิวเชียเขียนด้วย ฟลัตเตอร์

## อ้างอิง

หมวดหมู่:ซอฟต์แวร์ใช้สัญญาอนุญาตอะแพชี
หมวดหมู่:ซอฟต์แวร์ของกูเกิล
หมวดหมู่:ระบบปฏิบัติการฝังตัว
สถานีรถไฟชินยัตสึชิโระ

**สถานีรถไฟชินยัตสึชิโระ** () เป็นสถานีรถไฟในนครยัตสึชิโระ จังหวัดคูมาโมโตะ ประเทศญี่ปุ่น ให้บริการโดยบริษัทรถไฟคีวชู (JR คีวชู)

สถานีรถไฟชินยัตสึชิโระเปิดให้บริการเมื่อวันที่ 13 มีนาคม พ.ศ. 2547 พร้อมกับการเปิดส่วนของเส้นทางรถไฟความเร็วสูงสายคิวชูชิงกันเซ็ง ขณะนั้นรถไฟขบวน *สึบาเมะ* เปิดให้บริการจากสถานีชินยัตสึชิโระไปยังสถานีคาโงชิมะชูโอ จนถึงปี พ.ศ. 2554 คิวชูชิงกันเซ็งได้ขยายไปทางเหนือจนถึงสถานีฮากาตะ ในฟูกูโอกะ และเชื่อมต่อกับสายซันโยชิงกันเซ็ง

## ชานชาลา

## สถานีถัดไป

หมวดหมู่:สถานีรถไฟในจังหวัดคูมาโมโตะ
หมวดหมู่:สถานีรถไฟของบริษัทรถไฟคีวชู
เอจิ ทาเกโมโตะ

**เอจิ ทาเกโมโตะ** (, 7 มีนาคม 1973 –) เป็นนักพากย์และผู้บรรยาย ชายชาวญี่ปุ่น เกิดที่เมืองชูนัง จังหวัดยามางุจิ สังกัดอาโอนิโปรดักชัน ส่วนสูง 165 ซม.

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2516
หมวดหมู่:บุคคลจากจังหวัดยามางูจิ
หมวดหมู่:นักพากย์ชายชาวญี่ปุ่น
ดับเบิลยูดับเบิลยูเอฟ นอร์ธ อเมริกัน เฮวีเวต แชมเปียนชิป

**ดับเบิลยูดับเบิลยูเอฟ นอร์ธ อเมริกัน เฮวีเวต แชมเปียนชิป** (WWF North American Heavyweight Championship) เป็นเข็มขัดแชมป์ของสมาคม WWE ก่อตั้งขึ้นในช่วงปี 1979 ถึง 1981

## การครอง
### ลำดับชื่อของแชมป์

## อ้างอิง

## แหล่งข้อมูลอื่น
* WWF North American Heavyweight Title History

หมวดหมู่:เข็มขัดของดับเบิลยูดับเบิลยูอี
หลุยส์ เดอแซ

**หลุยส์ ชาร์ล อ็องตวน เดอแซ** () เป็นผู้บัญชาการทหารในสงครามปฏิวัติฝรั่งเศส และได้รับการยอมรับนับถือเป็นหนึ่งในแม่ทัพที่ยิ่งใหญ่ในช่วงสงครามปฏิวัติฝรั่งเศส จากการที่เขาเป็นแม่ทัพผู้ใจกว้างและมีมนุษยธรรม เขามีอุปนิสัยอ่อนน้อมถ่อมตน และมักแต่งกายอย่างเรียบง่ายด้วยเสื้อคลุมสีน้ำเงินที่ขาดนิดหน่อย เขาเป็นเพื่อนสนิทร่วมอาชีพกับนายพลหลุยส์-นีกอลา ดาวู และฌ็อง เรนีแย

เดอแซเรียนทหารตั้งแต่อายุแปดขวบ เขาเป็นคนที่มีจิตใจรักเสรีภาพ และปฏิเสธที่จะอพยพตามครอบครัวออกนอกฝรั่งเศสเมื่อเกิดสงครามปฏิวัติฝรั่งเศสในปี 1791 เขาเข้าสังกัดกองทัพแม่น้ำไรน์ โดยเป็นนายทหารคนสนิทนายพลวิกตอร์ เดอ บรอย ซึ่งเป็นบุตรชายขุนนางชั้นดยุก เหตุนี้ทำให้เขาเกือบจะถูกกีโยตีน แต่แล้วเขาก็เอาตัวรอดมาได้ ผลงานอันเด่นชัดของเขาก็เป็นที่ชื่นขอบของผู้นำสาธารณรัฐ และมีความก้าวหน้าเรื่อยมา

นายพลเดอแซเคยเข้าร่วมในการทัพอียิปต์ และการทัพอิตาลี เขาถูกยิงเสียชีวิตในยุทธการที่มาเร็งโก
## อ้างอิง

หมวดหมู่:ผู้มีชื่อจารึกใต้ประตูชัยฝรั่งเศส
หมวดหมู่:นายพลชาวฝรั่งเศส
มานัตเติร์กเมนิสถาน

**มานัตเติร์กเมนิสถาน** ( ; อักษรย่อ: **m** ; ISO 4217: **TMT**) เป็นสกุลเงินที่เป็นทางการของเติร์กเมนิสถาน มานัตดั้งเดิมถูกนำมาใช้เมื่อวันที่ 1 พฤศจิกายน พ.ศ. 2536 แทนที่รูเบิลของสหภาพโซเวียตในอัตรา 1 มานัต = 500 รูเบิล  หน่วยย่อยของมานัตคือเท็งเก () โดย 100 เท็งเกรวมกันได้กับ 1 มานัต

เนื่องด้วยจากอัตราเงินเฟ้อที่หนักหน่วง เงิน**มานัตใหม่**จึงถูกนำมาใช้เมื่อวันที่ 1 มกราคม พ.ศ. 2552 ในอัตรา 5,000 มานัตเก่าต่อ 1 มานัตใหม่

## ที่มาของชื่อ
คำว่า *"มานัต"* มาจากคำภาษาเปอร์เซีย *"munāt" (มูนาต)* และคำภาษารัสเซีย *"монета"* ("โมเนตา") แปลว่า "เหรียญ" ชื้อนี้เคยใช้เป็นชื่อของสกุลเงินโซเวียตในภาษาเติร์กเมน () และในภาษาตุรกีอาเซอร์ไบจัน

## เหรียญ

## ธนบัตร

### อัตราแลกเปลี่ยน

* ก่อนเดือนเมษายน 2552: US$1 = 1.04 มานัต
* เมษายน 2552ถึงมกราคม. 2558: US$1 = 2.85 มานัต
* มกราคม 2558 เป็นต้นไป: US$1 = 3.5 มานัต

ตลาดมืดสำหรับอัตราแลกเปลี่ยนจึงมีอยู่เนื่องจากกฎหมายห้ามการแลกเปลี่ยนเงินสดในเติร์กเมนิสถาน อัตราแลกเปลี่ยนคู่ขนานแตกต่างกันไประหว่าง 40 ถึง 41 ล้านต่อดอลลาร์สหรัฐ 

## หมายเหตุ

หมวดหมู่:บทความที่มีข้อความภาษาเติร์กเมน
หมวดหมู่:โครง
ช้าง เอฟเอคัพ 2566–67

การแข่งขัน **ไทยเอฟเอคัพ 2566–67** (หรือ **ช้าง เอฟเอคัพ 2566–67** ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 28 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีกอีลิท รอบคัดเลือกเพลย์ออฟ รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2566–67

## ปฏิทินการแข่งขัน

## รอบการแข่งขัน
### รอบแรก
การจับสลากแบ่งสายมีขึ้นในวันที่ 1 กันยายน 2566 โดยมีทั้งหมด 62 สโมสรที่เข้าร่วมการแข่งขันในรอบแรก ประกอบด้วยทีมจากไทยแลนด์ อเมเจอร์ลีก 24 สโมสร, ไทยแลนด์ เซมิโปรลีก 3 สโมสร, ไทยลีก 3 จำนวน 24 สโมสร และไทยลีก 2 จำนวน 11 สโมสร โดยแบ่งเป็นการแข่งขันทั้งหมด 31 คู่ และอีก 17 สโมสรจะได้สิทธิ์ผ่านเข้าสู่รอบแรกโดยอัตโนมัติ การแข่งขันจะมีขึ้นในวันที่ 4 ตุลาคม 2566

### รอบ 64 ทีมสุดท้าย
สโมสรที่ผ่านเข้ารอบจากรอบคัดเลือก 31 สโมสร รวมกับสโมสรที่ชนะผ่านอีก 17 สโมสร และสโมสรในไทยลีกอีก 16 สโมสร เข้าแข่งขันในรอบ 64 ทีมสุดท้าย โดยการจับสลากประกบคู่มีขึ้นเมื่อวันที่ 12 ตุลาคม 2566 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 1 พฤศจิกายน 2566

### รอบ 32 ทีมสุดท้าย
สโมสรที่ผ่านเข้ารอบจากรอบ 64 ทีมสุดท้าย 32 สโมสร (ประกอบด้วยทีมจากไทยแลนด์ อเมเจอร์ลีก 1 สโมสร, ไทยลีก 3 จำนวน 13 สโมสร, ไทยลีก 2 จำนวน 7 สโมสร และไทยลีก 11 สโมสร) เข้าแข่งขันในรอบ 32 ทีมสุดท้าย โดยการจับสลากประกบคู่มีขึ้นเมื่อวันที่ 23 พฤศจิกายน 2566 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 20 ธันวาคม 2566

### รอบ 16 ทีมสุดท้าย
สโมสรที่ผ่านเข้ารอบจากรอบ 32 ทีมสุดท้าย 16 สโมสร (ประกอบด้วยทีมจากไทยลีก 3 จำนวน 7 สโมสร, ไทยลีก 2 จำนวน 2 สโมสร และไทยลีก 7 สโมสร) เข้าแข่งขันในรอบ 16 ทีมสุดท้าย โดยการจับสลากประกบคู่มีขึ้นเมื่อวันที่ 1 กุมภาพันธ์ 2567 เวลา 14:00 น. ณ ห้องเมต้า สโมสรราชพฤกษ์ การแข่งขันมีขึ้นในวันที่ 28 กุมภาพันธ์ 2567

### รอบก่อนรองชนะเลิศ
สโมสรที่ผ่านเข้ามาจากรอบ 16 ทีมสุดท้าย 8 สโมสร (ประกอบด้วยทีมจากไทยลีก 3 จำนวน 3 สโมสร, ไทยลีก 2 จำนวน 1 สโมสร และไทยลีก จำนวน 4 สโมสร) เข้าแข่งขันในรอบก่อนรองชนะเลิศ โดยการจับสลากประกบคู่มีขึ้นเมื่อวันที่ 7 มีนาคม 2567 การแข่งขันมีขึ้นในวันที่ 10 เมษายน 2567

### รอบรองชนะเลิศ
สโมสรที่ผ่านเข้ามาจากรอบก่อนรองชนะเลิศ ประกอบด้วยทีมจากไทยลีก 3 จำนวน 2 สโมสร, ไทยลีก 2 จำนวน 1 สโมสร และไทยลีก จำนวน 1 สโมสร เข้าแข่งขันในรอบรองชนะเลิศ โดยการจับสลากประกบคู่มีขึ้นเมื่อวันที่ 11 เมษายน 2567 การแข่งขันมีขึ้นในวันที่ 8 พฤษภาคม 2567

### รอบชิงชนะเลิศ

การแข่งขันในรอบชิงชนะเลิศจะมีขึ้นในวันที่ 15 มิถุนายน 2567

## สถิติ
### ผู้ทำประตูสูงสุด

### แฮตทริก

## ดูเพิ่ม
* ไทยลีก ฤดูกาล 2566–67
* ไทยลีก 2 ฤดูกาล 2566–67
* ไทยลีก 3 ฤดูกาล 2566–67
* ไทยลีก 3 ฤดูกาล 2566–67 – โซนภาคเหนือ
* ไทยลีก 3 ฤดูกาล 2566–67 – โซนภาคตะวันออกเฉียงเหนือ
* ไทยลีก 3 ฤดูกาล 2566–67 – โซนภาคตะวันออก
* ไทยลีก 3 ฤดูกาล 2566–67 – โซนภาคตะวันตก
* ไทยลีก 3 ฤดูกาล 2566–67 – โซนกรุงเทพและปริมณฑล
* ไทยลีก 3 ฤดูกาล 2566–67 – โซนภาคใต้
* ไทยลีก 3 ฤดูกาล 2566–67 – รอบระดับประเทศ
* รีโว่ คัพ 2566–67
* ไทยแลนด์แชมเปียนส์คัพ 2566

## อ้างอิง

66–67
หมวดหมู่:การแข่งขันฟุตบอลในประเทศไทย
หมวดหมู่:ฟุตบอลไทยในปี พ.ศ. 2566
หมวดหมู่:ฟุตบอลไทยในปี พ.ศ. 2567
ปาโฆเนีย (เพลง)

**ปาโฮเนีย** ( – *การแสวงหา*) เป็นเพลงปลุกใจของชาวเบลารุสที่เขียนมาจากบทกวีชื่อเดียวกันของมักซิม บาฆดาโนวิช

## การใช้และขับร้อง
ในปี 2020 บทเพลงนี้ได้รับความนิยมอีกครั้ง โดยเป็นหนึ่งในสัญลักษณ์ของการประท้วงต่อต้านระบอบการปกครองของลูกาเชนกาโดยชาวเบลารุสในปี 2020พร้อมด้วยธงขาว-แดง-ขาว เพลงได้ขับร้องในสถานที่สาธารณะหลายแห่ง: ใกล้กับ Philharmonic State Belarusian ในห้างสรรพสินค้า ในรถไฟใต้ดินมินสค์ ที่ และที่สถานีรถไฟมินสค์

## เนื้อเพลง
บทกวี "Pahonia" เขียนโดยมักซิม บาฆดาโนวิชในช่วงกลาง สงครามโลกครั้งที่ 1 ในปี ค.ศ. 1916 ในแนวหน้าของสงครามที่มินสค์ ประเทศเบลารุส เนื้อเพลงนี้ได้ตีพิมพ์ครั้งแรกในหนังสือพิมพ์เบลารุส “Free Belarus” (“Вольная Беларусь”) เมื่อวันที่ 30 พฤศจิกายน พ.ศ. 2460

เมื่อบทเพลงนี้ได้ขับร้อง ผู้คนมักจะไม่ร้องท่อนสุดท้าย แต่ท่อนสุดท้ายของท่อนที่ 2 4 และ 6 จะร้องซ้ำ 2 ครั้ง

## อ้างอิง

หมวดหมู่:เพลง
หมวดหมู่:โครง
Masoala

***Masoala*** เป็นสกุลของพืชดอกในวงศ์ Arecaceae โดยพืชในสกุลนี้ทั้งหมดเป็นพืชเฉพาะถิ่นในมาดากัสการ์:

* *[[Masoala kona]]* Beentje 
* *[[Masoala madagascariensis]]* Jum.

## อ้างอิง
นินจาคิด

***นินจาคิด*** () หรือที่รู้จักในประเทศญี่ปุ่นในชื่อ ***เกเกเกะ โนะ คิตาโร - โยไก ไดมาเกียว*** (; *เกเกเกะ โนะ คิตาโร: อาณาจักรโยไกผู้ชั่วร้าย*) เป็นวิดีโอเกมแอ็กชันที่พัฒนาโดยบริษัทโทเซะ และเผยแพร่โดยบริษัทบันไดสำหรับนินเท็นโดเอนเตอร์เทนเมนต์ซิสเตม

เวอร์ชันญี่ปุ่นอิงมาจากมังงะซีรีส์*[[อสูรน้อยคิทาโร่ (การ์ตูน)|อสูรน้อยคิทาโร่]]* แต่เกมดังกล่าวได้เปลี่ยนเป็น "นินจาคิด" โดยทั่วไป และการอ้างอิงถึงคิทาโร่ทั้งหมดถูกเอาออกสำหรับเวอร์ชันอเมริกาเนื่องจากเนื้อหาต้นฉบับไม่เป็นที่รู้จักนอกประเทศญี่ปุ่น

เกมนี้ตามมาด้วยภาคต่อชื่อ*เกเกเกะ โนะ คิตาโร 2: โยไก กุนดัง โนะ โชเซ็ง* ซึ่งวางจำหน่ายในปีถัดมาเฉพาะในญี่ปุ่นโดยบริษัทบันไดเท่านั้น อย่างไรก็ตาม เกมดังกล่าวเป็นวิดีโอเกมเล่นตามบทบาทและโครงเรื่องของเกมไม่เกี่ยวข้องกับต้นฉบับ

อนึ่ง เกมนี้เป็นเกมแฟมิคอมที่ขายดีที่สุดอันดับแปดใน ค.ศ. 1986 โดยขายได้ 1,250,000 ชุด

## รูปแบบการเล่น
รูปแบบการเล่นเริ่มต้นบนแผนที่มุมมองเหนือศีรษะที่มีซุ้มประตูต่าง ๆ จำนวนมาก แต่ละซุ้มประตูจะนำไปสู่ภารกิจเลื่อนฉากด้านข้างที่แตกต่างกัน และประเภทของภารกิจสามารถกำหนดได้จากรูปร่างของซุ้มประตู ซึ่งในตอนท้ายของแต่ละภารกิจ ประตูสองบานจะปรากฏขึ้น โดยประตูหนึ่งจะพากลับไปยังแผนที่ และอีกประตูจะพาผู้เล่นไปยังหอคอยเลื่อนฉากแนวตั้งโดยมีมินิบอสอยู่ด้านบน (หลังจากเอาชนะมินิบอสได้แล้ว จะกลับสู่แผนที่) นอกจากนี้ ในแต่ละภารกิจ ไอเทมต่าง ๆ จะสุ่มปรากฏบนหน้าจอ ไอเทมโบนัสบางรายการยังช่วยเพิ่มความเร็วชั่วคราว หรือนกฮูกที่แสดงให้ผู้เล่นเห็นว่าประตูใดที่นำกลับไปยังแผนที่ (แทนที่จะเป็นหอคอยมินิบอส) เมื่อรวบรวมม้วนหนังสือได้แล้ว จะสามารถนำไปที่กระท่อมตรงกลางแผนที่เพื่อปลดล็อกป้อมปราการและต่อสู้กับบอสของแผนที่ ในระหว่างการต่อสู้กับบอส หากมีการรวบรวมนกหวีดไว้ ตัวละครสามารถหมอบอยู่ที่มุมซ้ายสุดของหน้าจอเพื่อใช้นกหวีดเรียกภูตรับใช้

## ''นินจาคิด'' / ''เกเกเกะ โนะ คิตาโร - โยไก ไดมาเกียว''
เวอร์ชันภาษาญี่ปุ่นดั้งเดิมแตกต่างจากเวอร์ชันอเมริกาอย่างเห็นได้ชัด ตัวละครหลักคือคิทาโร่ และอาวุธหลักของเขาคือผมแทนที่จะเป็นลูกดอก ส่วนอาวุธรองของเขาคือดัชนีเหินหาวแทนดาวกระจาย, เสื้อกั๊กของเขาแทนขนนก และเกี๊ยะแทนบูมเมอแรง อาวุธทั้งหมดนี้ทำหน้าที่เหมือนกับอาวุธของเคียว ผู้เป็นตัวเอกเวอร์ชันอเมริกัน ซึ่งพวกเขาแค่ใช้สไปรต์ที่แตกต่างกัน อาวุธเสริมลูกไฟยังคงเหมือนเดิม บางด่านเป็นที่อยู่อาศัยของอสุรกายในภาพยนตร์ "ตะวันตก" เช่น อสุรกายของแฟรงเกนสไตน์ และเคานต์แดรกคูลา ซึ่งหัวหน้าของด่านเหล่านี้คือตัวละครแบ็กเบียร์ด ที่เป็นผู้นำของ "โยไกตะวันตก" ส่วนม้วนหนังสือที่ใช้ปลดล็อกป้อมปราการนั้นเป็นลูกบอลคริสตัลในเวอร์ชันดั้งเดิม นอกจากนี้ บรรดาภูตรับใช้ก็แตกต่างกันเช่นกัน โดยเป็นตัวละครจากมังงะ เพกาซัสเดิมคือปีศาจกำแพง, นกอินทรีคือทารกเฒ่าขี้แง และกระจกคือยายเฒ่าแม่มดทราย ท้ายที่สุดแล้ว ศัตรูตัวเล็ก ๆ น้อย ๆ บางตัวก็แตกต่างออกไป ส่วนที่โดดเด่นที่สุดคือ "นินจาโจรสลัด" ที่พบในด่านสงครามกองโจรบางด่าน ซึ่งเดิมคือปีศาจหนู และคิทาโร่ขี่ปีศาจผ้าขาวระหว่างด่านยุทธเวหา

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2529
หมวดหมู่:เกมจากค่ายบันได
หมวดหมู่:วิดีโอเกมเกี่ยวกับนินจา
หมวดหมู่:เกมสำหรับแฟมิคอม
หมวดหมู่:วิดีโอเกมแพลตฟอร์ม
หมวดหมู่:วิดีโอเกมการ์ตูนญี่ปุ่น
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมผู้เล่นเดี่ยว
ตรอยกา (วิดีโอเกม)

***ตรอยกา*** () เป็นวิดีโอเกม ค.ศ. 1991 ที่เผยแพร่โดยบริษัทแพรากอนซอฟต์แวร์

## รูปแบบการเล่น
*ตรอยกา*เป็นการรวมสามเกม ได้แก่ "เมทัลฮาตส์", "อีวานส์ไทม์แมชชีน" และ "เรเบิลแพลนเน็ตส์"

## การตอบรับ
แมต เทย์เลอร์ ได้วิจารณ์เกมนี้ให้แก่นิตยสาร*[[คอมพิวเตอร์เกมมิงเวิลด์]]* และระบุว่า "แม้ว่าการเสนอแต่ละเกมจะมีข้อดีอยู่บ้าง แต่ผู้วิจารณ์คนนี้ก็สนใจแค่ "เมทัลฮาตส์" เท่านั้น เกมทั้งหมดมีโครงสร้างที่สมเหตุสมผลและเป็นมิตรกับผู้ใช้ ด้วยการเซฟ, พาสเวิร์ด หรือการเลือกด่านได้ ถึงกระนั้น ก็อดไม่ได้ที่จะคิดว่าแม้จะมีสามเกมในหนึ่งเดียว *ตรอยกา*อาจเป็นผลิตภัณฑ์ที่น่าสนใจ แต่ก็ไม่ได้ใกล้เคียงกับ*เตตริส*"

ส่วน*เกมเพลเยอส์ พีซี สแตรตทิจีไกด์* ได้แสดงความเห็นว่า "แม้ว่าจะสร้างความประทับใจครั้งแรกอย่างหลีกเลี่ยงไม่ได้ที่*ตรอยกา*เป็นการนำธีมเกมที่น่าเบื่อกลับมาปรับปรุงใหม่ แต่ธรรมชาติของการให้อภัยก็ทำให้เกมนี้แตกต่างจากเกมอื่น ๆ หากคุณชอบเกมอาร์เคดแต่ไม่ชอบความหงุดหงิดของสิ่งประกอบตามปกติ ให้ลอง*ตรอยกา*สิ เกมดังกล่าวอาจทำให้คุณติดใจ"

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2534
หมวดหมู่:เกมยิงที่ตายตัว
หมวดหมู่:วิดีโอเกมรวมมินิเกม
หมวดหมู่:เกมจากค่ายแพรากอนซอฟต์แวร์
หมวดหมู่:วิดีโอเกมปริศนา
หมวดหมู่:วิดีโอเกมที่พัฒนาขึ้นในประเทศรัสเซีย
ไอกะ โคบายาชิ

**ไอกะ โคบายาชิ** (, 23 ตุลาคม 1993 –) เป็นนักร้องและนักพากย์หญิงชาวญี่ปุ่น เกิดที่จังหวัดคานางาวะ  สังกัดค่ายนิวคัม อยู่ค่ายเพลงทอยส์แฟกตอรี ส่วนสูง 156.6 ซม. หลังจากเปิดตัวในฐานะนักร้องในปี 2011 ก็ได้เปิดตัวในฐานะนักพากย์ในเลิฟไลฟ์! ซันไชน์!! ปฏิบัติการล่าฝันสคูลไอดอล และเป็นสมาชิกของวง Aqours มีชื่อเล่นว่า **ไอเกียง** (あいきゃん)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2536
หมวดหมู่:บุคคลจากจังหวัดคานางาวะ
หมวดหมู่:ชาวญี่ปุ่นเชื้อสายเกาหลี
หมวดหมู่:นักร้องเพลงประกอบอนิเมะ
หมวดหมู่:นักพากย์หญิงชาวญี่ปุ่น
หมวดหมู่:นักร้องป็อปหญิงญี่ปุ่น
โทโยฮาระ

thumb|250x250px|ภาพถ่ายทางอากาศของนครโทโยฮาระ

**นครโทโยฮาระ** () เป็นนครแห่งเดียวที่มีอยู่ในจังหวัดคาราฟูโตะ (ตอนใต้ของเกาะซาฮาลิน) ภายใต้การยึดครองของจักรวรรดิญี่ปุ่น

ศาลากลางจังหวัดคาราฟูโตะตั้งอยู่ที่นี่ เมืองนี้เป็นศูนย์กลางทางการเมือง เศรษฐกิจ และวัฒนธรรม ภายใต้การยึดครองของญี่ปุ่น เมืองนี้ยังมีสวนสาธารณะพร้อมสนามกีฬาและสนามแข่งม้า

เมื่อจำนวนประชากรเพิ่มขึ้น ก็มีการวางแผนสำหรับการพัฒนาเมืองในวงกว้างขึ้น ซึ่งรวมถึงการก่อสร้างสนามบินด้วย แต่การดำเนินการนี้ไม่ได้เกิดขึ้นเนื่องจากเกิดสงครามแปซิฟิกขึ้นมา ด้วยการบังคับใช้ระบบการปกครองแบบเทศบาลนครใน ค.ศ. 1937 นครโทโยฮาระได้เข้ามาแทนที่นครอาซาฮิกาวะในฐานะนครที่อยู่ทางเหนือสุดของญี่ปุ่น และทำหน้าที่เป็นเมืองหลักด้านการบริหารทางตอนเหนือสุดของญี่ปุ่น รวมถึงหลัง ค.ศ. 1943 เมื่อคาราฟูโตะถูกควบรวมเข้ากับแผ่นดินหลักของญี่ปุ่น

ในปัจจุบันที่นี่คือนครยุจโน-ซาฮาลินสค์ในแคว้นซาฮาลินของรัสเซีย


หมวดหมู่:ยุจโน-ซาฮาลินสค์
หมวดหมู่:เมืองในอดีต
หมวดหมู่:ประวัติศาสตร์ซาฮาลิน
หมวดหมู่:เกาะซาฮาลิน
หมวดหมู่:จังหวัดคาราฟูโตะ
หมวดหมู่:สถาปัตยกรรมแบบมงกุฎจักรพรรดิ
คิม ซ็อง-จู

**คิม ซอง-จู** (; เกิด 16 กุมภาพันธ์ พ.ศ. 2537) เป็นนักร้องและนักแสดงชาวเกาหลีใต้ คิมเดบิวต์ในฐานะสมาชิกของวงดนตรีเกาหลีใต้-จีนชื่อ ยูนิก ในปี ค.ศ. 2014 คิมเปิดตัวทางโทรทัศน์ในละครโรแมนติกจีนเรื่อง *[[Magical Space-time]]* (2016) และ เปิดตัวในภาพยนตร์เรื่อง *[[MBA Partners]]* (2016) เขามีชื่อเสียงที่สุดจากบทบาทสนับสนุนในเรื่อง *[[คุณหมอสองภพ]]* (2017) และ *[[My Secret Terrius]]* (2018)

## ผลงานการแสดง
### ภาพยนตร์

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2537
หมวดหมู่:นักแสดงชายจากอินช็อน
วอลเลย์บอลชายในเอเชียนเกมส์ 2022

การแข่งขัน**กีฬาวอลเลย์บอลชายในเอเชียนเกมส์ 2022** เป็นครั้งที่ 17 ของการแข่งขันวอลเลย์บอล จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสภาโอลิมปิกแห่งเอเชีย (โอซีเอ) กำหนดจัดขึ้นที่	ศูนย์กีฬาในร่มมหาวิทยาลัยฝึกหัดครูหางโจว วิทยาเขตชางเฉียน หางโจว ประเทศจีน ระหว่างวันที่ 19 กันยายน – 7 ตุลาคม ค.ศ. 2023

## การจับสลาก
การจับสลากสำหรับการแข่งขันจัดขึ้นเมื่อวันที่ 27 กรกฎาคม ค.ศ. 2023 ที่หางโจว

## รอบแรก

### กลุ่มเอ

|}

|}

### กลุ่มบี

|}

|}

### กลุ่มซี

|}

|}

### กลุ่มดี

|}

|}

### กลุ่มอี

|}

|}

### กลุ่มเอฟ

|}

|}

### รอบสุดท้าย

#### รอบจัดอันดับ 1–12

|}

#### รอบจัดอันดับ 9–12

|}

#### รอบจัดอันดับ 7–10

|}

#### รอบก่อนรองชนะเลิศ

|}

#### รอบรองชนะเลิศ

|}

#### รอบชิงอันดับที่ 11

|}

#### รอบชิงอันดับที่ 9

|}

#### รอบชิงอันดับที่ 7

|}

#### รอบชิงอันดับที่ 5

|}

#### นัดชิงเหรียญทองแดง

|}

#### นัดชิงเหรียญทอง

|}

## อันดับการแข่งขัน

## ดูเพิ่ม
* วอลเลย์บอลหญิงในเอเชียนเกมส์ 2022

## อ้างอิง

อ้างอิงวอลเลย์บอลชาย 2022

## แหล่งข้อมูลอื่น
เว็บเอเซียเกมส์ 2022

ว
หมวดหมู่:วอลเลย์บอลในปี พ.ศ. 2566
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมชาย โซนเอเชีย

**การแข่งขันแฮนด์บอลรอบคัดเลือกชาย โซนเอเชีย สำหรับโอลิมปิกฤดูร้อน 2024** จะจัดขึ้นที่โดฮา ประเทศกาตาร์ ผู้ชนะของการแข่งขันนี้จะผ่านเข้ารอบโอลิมปิกฤดูร้อน 2024 ในขณะที่ทีมอันดับที่สองจะได้เล่นในการแข่งขันแฮนด์บอลชายรอบคัดเลือกโอลิมปิก 2024 จะมี 11 ทีมเข้าร่วมแข่งขัน

## รอบคัดเลือก
*ตามเวลาท้องถิ่น ([[Time in Qatar|UTC+3]]).*

### กลุ่มเอ


----

----

----

----

#### กลุ่มบี


----

----

----

----

## การแแข่งขันจัดอันดับ
### นัดชิงอันดับ 9

### นัดชิงอันดับ 7

### นัดชิงอันดับ 5

## รอบแพ้คัดออก
### Bracket


### รอบรองชนะเลิศ

----

### รอบชิงอันดับ 3

### รอบรองชนะเลิศ

## อันดับ



## อ้างอิง

## แหล่งข้อมูลอื่น
*เว็บไซต์หลัก

แฮนด์บอล
หมวดหมู่:กีฬาแฮนด์บอลในโอลิมปิกฤดูร้อน
หมวดหมู่:แฮนด์บอลในปี พ.ศ. 2567
2024
เขาพิงกัน

**เขาพิงกัน** หรือ **เกาะเขาพิงกัน** เป็นเกาะในอ่าวพังงา ประเทศไทย โดยอยู่ห่างจากชายฝั่งประมาณ  ซึ่งมีเกาะเล็กที่มีความสูง  ชื่อว่า **เกาะตาปู** หรือ **เกาะตะปู**

เกาะเหล่านี้เป็นหอคาสต์หินปูน และตั้งอยู่ในอุทยานแห่งชาติอ่าวพังงา เมื่อปรากฏฉากเกาะนี้ในภาพยนตร์ *[[007 เพชฌฆาตปืนทอง]]* ใน พ.ศ. 2517 ทำให้เขาพิงกันและเกาะตาปูมีชื่อเสียงภายใต้ชื่อ เกาะเจมส์ บอนด์ (James Bond Island)

## ประวัติ
ก่อนหน้า พ.ศ. 2517 เกาะนี้เป็นพื้นที่ที่ไม่ค่อยมีผู้เยี่ยมชม อย่างไรก็ตาม เกาะนี้ได้รับเลิอกเป็นหนึ่งในที่ฉากของภาพยนตร์เจมส์ บอนด์ เรื่อง *[[007 เพชฌฆาตปืนทอง]]* ในฐานะที่หลบภัยของ Francisco Scaramanga ตัวร้ายของบอนด์ หลังภาพยนตร์ออกฉาย เกาะนี้จึงกลายเป็นสถานที่ท่องเที่ยวยอดนิยม ความโด่งดังและการท่องเที่ยวที่เพิ่มขึ้นทำให้เกิดขยะที่เขาพิงกันจำนวนมาก

ใน พ.ศ. 2524 เกาะนี้กลายเป็นบริเวณยอดนิยมที่สุดของอุทยานแห่งชาติอ่าวพังงา โดยเรือท่องเที่ยวถูกห้ามไม่ให้เข้าไปยังเกาะตาปูนับตั้งแต่ พ.ศ. 2541 โดยมาตรการนี้มีวัตถุประสงค์เพื่อหยุดการสึกกร่อนของหินปูนทั้งบนและใกล้เกาะเล็กเกาะน้อยที่อาจส่งผลให้ตัวเกาะพังทลายได้ในที่สุด

## ดูเพิ่ม
*รายชื่อเกาะในประเทศไทย

## อ้างอิง

## แหล่งข้อมูลอื่น

* Khao Phing Kan : Ao Phang Nga National Park, Thailand.
*

เขาพิงกัน
เขาพิงกัน
หมวดหมู่:เจมส์ บอนด์
เค็นตาโร โทเนะ

**เค็นตาโร โทเนะ** (, เกิด 29 พฤษภาคม 1982) เป็นนักแสดงชายชาวญี่ปุ่น เกิดที่จังหวัดฮิโรชิมะ สังกัดไอแอมเอนเทอร์ไพรส์ มีชื่อเล่นว่า **โทเนเก็ง** (トネケン)

## ผลงานพากย์
* *[[วัยซนคนการ์ตูน]]* (ฮัตโตริ อากิระ)
* *[[ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน]]* (ดีร์)
* *[[ยากูซ่าพี่เลี้ยงเด็ก]]* (คากิฮาระ โยจิ)
* *[[สาวลืมแว่นแสนวุ่นละมุนรัก]]* (โทกิตะ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2525
หมวดหมู่:นักพากย์ชายชาวญี่ปุ่น
ตลับ ยมราช

ท่านผู้หญิง**ตลับ ยมราช** (20 มกราคม พ.ศ. 2412 – 2 กันยายน พ.ศ. 2474) เป็นสตรีชนชั้นสูงชาวไทย เป็นภรรยาเอกของมหาอำมาตย์นายก เจ้าพระยายมราช (ปั้น สุขุม)

## ประวัติ
ท่านผู้หญิงตลับเกิดเมื่อวันพุธ ขึ้น 8 ค่ำ เดือน 3 ปีมะโรง สัมฤทธิศก จุลศักราช 1230 ตรงกับวันพุธที่ 20 มกราคม พ.ศ. 2411 (แบบสากลคือ พ.ศ. 2412) ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว เป็นบุตรสาวของพระยาชัยวิชิตสิทธิศักดา มหานคราภิบาล (นาค) ผู้รักษาพระนครศรีอยุธยา กับคุณหญิงนวน เป็นพี่สาวต่างมารดาของพระยาชัยวิชิตวิศิษฏ์ธรรมธาดา (ขำ ณ ป้อมเพชร์) อดีตอธิบดีกรมราชทัณฑ์ และมีศักดิ์เป็นป้าของท่านผู้หญิงพูนศุข พนมยงค์ เข้าเรียนที่โรงเรียนกุลสตรีวังหลัง (ปัจจุบันคือโรงเรียนวัฒนาวิทยาลัย) แต่ก็ออกมาปรนิบัติบิดาและดูแลงานบ้านเพราะคุณหญิงนวนผู้เป็นมารดาถึงแก่กรรม

ด้านชีวิตครอบครัว ท่านสมรสกับมหาอำมาตย์นายก เจ้าพระยายมราช (ปั้น สุขุม) อดีตเสนาบดีกระทรวงโยธาธิการ อดีตเสนาบดีกระทรวงนครบาล และอดีตผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อปี พ.ศ. 2431 ขณะที่เจ้าพระยายมราชมีบรรดาศักดิ์เป็น ขุนวิจิตรวรสาสน์ โดยสมเด็จพระเจ้าบรมวงศ์เธอ กรมพระยาดำรงราชานุภาพ และเจ้าจอมมารดาชุ่ม ในรัชกาลที่ 4 ผู้เป็นพระมารดาทำหน้าที่เป็นเถ้าแก่สู่ขอ มีบุตรธิดาด้วยกันทั้งสิ้น 10 คนแต่ที่มีชีวิตเติบโตเป็นผู้ใหญ่จำนวน 7 คน

ท่านผู้หญิงตลับ สุขุมถึงแก่อนิจกรรมเมื่อวันที่ 2 กันยายน 2474

## เครื่องราชอิสริยาภรณ์

* 2463 – เข็มข้าหลวงเดิมสำหรับสตรี

## อ้างอิง

หมวดหมู่:ท่านผู้หญิง
หมวดหมู่:สกุลสุขุม
หมวดหมู่:สกุล ณ ป้อมเพชร์
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:บุคคลในยุครัชกาลที่ 5
สนธิสัญญาอาเมียง

**สนธิสัญญาอาเมียง** () หรือ **สันติภาพอาเมียง** () เป็นการยุติความเป็นศัตรูกันชั่วคราวระหว่างสาธารณรัฐฝรั่งเศสกับสหราชอาณาจักร และถือเป็นจุดสิ้นสุดของสงครามสหสัมพันธมิตรครั้งที่สอง และสงครามปฏิวัติฝรั่งเศส สนธิสัญญาฉบับนี้ทำให้เกิดสันติชั่วคราวประมาณหนึ่งปีในยุโรป

## สาระสำคัญ
* ปล่อยตัวเชลยและตัวประกันในสงคราม
* สหราชอาณาจักรยอมคืนอาณานิคมแหลมให้แก่สาธารณรัฐบาตาเวีย
* สหราชอาณาจักรยอมคืนดัตช์เกียนาให้แก่สาธารณรัฐบาตาเวีย
* สหราชอาณาจักรถอนทหารออกจากอียิปต์
* สาธารณรัฐบาตาเวียยอมยกซีลอน (ศรีลังกา) ให้แก่สหราชอาณาจักร
* สเปนยอมให้สหราชอาณาจักรปกครองตรินิแดด
* ฝรั่งเศสถอนทหารจากรัฐสันตะปาปาและราชอาณาจักรนาโปลี
* ยิบรอลตาร์ยังคงอยู่ในปกครองของสหราชอาณาจักร
* สหราชอาณาจักรยอมคืนมินอร์กาให้แก่สเปน

## อ้างอิง

หมวดหมู่:สนธิสัญญาเกี่ยวข้องกับฝรั่งเศส
หมวดหมู่:สนธิสัญญาเกี่ยวข้องกับสเปน
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาเกี่ยวข้องกับบาตาเวีย
หมวดหมู่:สงครามปฏิวัติฝรั่งเศส
จูจ้าน

**จูจ้าน** มีชื่อในภาษาจีนกลางว่า **จู จ้าน** () เป็นขุนนางของรัฐวุยก๊กในยุคสามก๊กของจีน

## ประวัติ
จูจ้านเป็นชาวอำเภอเจียวก๋วน (譙縣 *เฉียวเซี่ยน*) ราชรัฐไพก๊ก (沛國 *เพ่ย์กั๋ว*) ซึ่งปัจจุบันคือนครปั๋วโจว มณฑลอานฮุย เป็นคนในหมู่บ้านเดียวกันกับโจจิ๋นและโจจุ้น (曹遵 *เฉา จุน*) จูจ้านร่วมกับโจจิ๋นและโจจุ้นในการเข้าร่วมช่วยราชการของโจโฉ  แต่ทั้งจูจ้านและโจจุ้นเสียชีวิตขณะอายุยังไม่มาก โจจิ๋นรู้สึกเห็นใจ จึงขอแบ่งศักดินาให้กับบุตรชายของจูจ้านและโจจุ้นคนละ 100 ครัวเรือน

## ในนิยาย''สามก๊ก''
ในนวนิยายอิงประวัติศาสตร์ในศตวรรษที่ 14 เรื่อง*[[สามก๊ก]]* จูจ้านมีตำแหน่งเป็นขุนพลปราบโจร (盪寇將軍 *ต้างโค่วเจียงจฺวิน*) เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 โจจิ๋นนำทัพวุยก๊กยกมาต้าน จูจ้านรับหน้าที่เป็นรองนายทัพหน้า รวมกับโจจุ้นที่เป็นนายทัพหน้าในการรบกับทัพจ๊กก๊ก ครั้งหนึ่งระหว่างการรบ จูกัดเหลียงแสร้งทำเป็นล่าถอย จูจ้านนำทหารไล่ตามจึงถูกทัพจ๊กก๊กซุ่มโจมตี ตัวโจจุ้นถูกเตียวจูล่งขุนพลจ๊กก๊กสังหาร

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนนางของวุยก๊ก
ศิวกร สายบัว

พันตำรวจตรี **ศิวกร สายบัว** (28 พฤศจิกายน พ.ศ. 2534 – 6 กันยายน พ.ศ. 2566) ชื่อเล่น **แบงค์** หรือชื่อเล่นที่เรียกกัน **สิว** เป็นอดีตนายตำรวจชาวไทย

## ประวัติ
พันตำรวจตรี ศิวกร สายบัว เกิดเมื่อวันที่ 28 พฤศจิกายน พ.ศ 2534 ที่ตำบลในเมือง อำเภอเมืองนครพนม จังหวัดนครพนม เป็นบุตรของ ร้อยโท ศิลนา และนางทัศนัย สายบัว จบการศึกษาระดับชั้นประถมศึกษาและมัธยมศึกษาตอนต้นจากโรงเรียนฤทธิยะวรรณาลัย โรงเรียนเตรียมทหาร รุ่น 51 และโรงเรียนนายร้อยตำรวจ รุ่น 67

ด้านชีวิตส่วนตัว พันตำรวจตรี ศิวกร สมรสกับ เขมินทรา จิรสัจจานุกุล มีบุตรธิดา 1 คน

พันตำรวจตรี ศิวกร สายบัว เสียชีวิตเมื่อวันพุธที่ 6 กันยายน พ.ศ. 2566 จากการถูก นายธนัญชัย หมั่นมาก หรือ หน่อง ท่าผา คนสนิทของนายประวีณ จันทร์คล้าย หรือ กำนันนก ยิงจำนวน 7 นัด ที่บ้านของกำนันนก

## การทำงาน
พันตำรวจตรีศิวกรเริ่มต้นรับราชการในตำแหน่ง รองสารวัตรประจำโรงเรียนนายร้อยตำรวจ ก่อนจะย้ายมาดำรงตำแหน่ง รองสารวัตร กองกำกับการ 1 กองบังคับการปราบปราม ก่อนที่ในปี พ.ศ 2563 จะได้เลื่อนขึ้นเป็นสารวัตรในหน่วยงานเดิม พร้อมกับรับพระราชทานยศ พันตำรวจตรี จากนั้นจึงย้ายมาดำรงตำแหน่งสารวัตรสถานีตำรวจทางหลวง 1 กองกำกับการ 2 กองบังคับการตำรวจทางหลวง (สว.ส.ทล.1 กก.2 บก.) พันตำรวจตรีศิวกรสร้างผลงานไว้อาทิร่วมจับกุม เสี่ยโป้ อภิรักษ์ ชัชอานนท์ รวมถึง แยม-ธมลพรรณ์ อดีตนางเอกละครพื้นบ้านชื่อดัง เมื่อย้ายมาเป็นสารวัตรตำรวจทางหลวงยังได้สกัดจับแก๊งค้ายาเสพติดที่ซุกซ่อนมาในรถกระบะกว่า 200,000 เม็ด

## เครื่องราชอิสริยาภรณ์

## อ้างอิง

หมวดหมู่:ตำรวจชาวไทย
หมวดหมู่:บุคคลจากอำเภอเมืองนครพนม
หมวดหมู่:บุคคลจากโรงเรียนฤทธิยะวรรณาลัย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยตำรวจ
หมวดหมู่:ชาวไทยที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:ผู้ได้รับเครื่องราชอิสริยาภรณ์ จ.ช.
โจจุ้น

**โจจุ้น** มีชื่อในภาษาจีนกลางว่า **เฉา จุน** () เป็นขุนนางของรัฐวุยก๊กในยุคสามก๊กของจีน

## ประวัติ
โจจุ้นเป็นชาวอำเภอเจียวก๋วน (譙縣 *เฉียวเซี่ยน*) ราชรัฐไพก๊ก (沛國 *เพ่ย์กั๋ว*) ซึ่งปัจจุบันคือนครปั๋วโจว มณฑลอานฮุย เป็นสมาชิกในตระกูลเดียวกันกับโจจิ๋น โจจุ้นร่วมกับโจจิ๋นและจูจ้าน (朱讚 *จู จ้าน*) ซึ่งเป็นคนตำบลเดียวกันในการเข้าร่วมช่วยราชการของโจโฉ  แต่ทั้งโจจุ้นและจูจ้านเสียชีวิตขณะอายุยังไม่มาก โจจิ๋นรู้สึกเห็นใจ จึงขอแบ่งศักดินาให้กับบุตรชายของโจจุ้นและจูจ้านคนละ 100 ครัวเรือน

## ในนิยาย''สามก๊ก''
ในนวนิยายอิงประวัติศาสตร์ในศตวรรษที่ 14 เรื่อง*[[สามก๊ก]]* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 โจจิ๋นนำทัพวุยก๊กยกมาต้าน โจจุ้นรับหน้าที่คุมทัพหน้า ครั้งหนึ่งระหว่างการรบ จูกัดเหลียงแสร้งทำเป็นล่าถอย โจจุ้นนำทหารไล่ตามจึงถูกทัพจ๊กก๊กซุ่มโจมตี ตัวโจจุ้นถูกอุยเอี๋ยนขุนพลจ๊กก๊กสังหาร

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*)

หมวดหมู่:ขุนนางของวุยก๊ก
กีฬาแบดมินตันในเอเชียนเกมส์ 2022

**กีฬาแบดมินตันในเอเชียนเกมส์ 2022** จะจัดขึ้นที่ปินเจียงยิมเนเซียมใน หางโจว ประเทศจีน ตั้งแต่วันที่ 28 กันยายนถึง 7 ตุลาคม พ.ศ. 2566 ซึ่งเป็นส่วนหนึ่งของเอเชียนเกมส์ 2022 การแข่งขันแบดมินตัน ปรกอบด้วยประเภทชายเดี่ยวและหญิงเดี่ยว ประเภทคู่ชายและหญิง และคู่ผสม; และรายการทีมชายและหญิง

## กำหนดการแข่งขัน

## ผู้ได้รับเหรียญรางวัล

## ตารางสรุปเหรียญรางวัล

## ประเทศที่เข้าร่วมแข่งขัน
นักกีฬาจาก 19 ชาติที่จะเข้าร่วมแข่งขัน ได้แก่

*
*
*
*
*
*
*
*
*
*
*
*
*
*
*
*
*
*
*

## อ้างอิง

## แหล่งข้อมูลอื่น
*Badminton at the 2022 Asian Games 

บ
กีฬายิงธนูในเอเชียนเกมส์ 2022

**กีฬายิงธนูในเอเชียนเกมส์ 2022** จัดขึ้นระหว่างวันที่ 1 ถึง 7 ตุลาคม พ.ศ. 2566 ที่ **ศูนย์กีฬาฟู่หยาง หยินหู** ในเขตฟูหยาง ประเทศจีน และประกอบด้วย 10 รายการ

## ผู้ได้รับเหรียญรางวัล
### คันธนู

### คอมพาวด์

## ตารางสรุปเหรียญรางวัล

## ประเทศที่เข้าร่วม
ประเทศที่จะแข่งขันยิงธนูในเอเชียนเกมส์ 2022:

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## อ้างอิง

## แหล่งข้อมูลอื่น
*Archery at the 2022 Asian Games
กีฬาโปโลน้ำในเอเชียนเกมส์ 2022

**กีฬาโปโลน้ำในเอเชียนเกมส์ 2022** จัดขึ้นที่ศูนย์ว่ายน้ำและกระโดดน้ำฮวงหลงเซนเตอร์ หางโจว ประเทศจีน ตั้งแต่วันที่ 25 กันยายน ถึง 7 ตุลาคม มี 9 ประเทศเข้าร่วมแข่งขัน แบ่งเป็นทีมชาย 8 ทีมและทีมหญิง 7 ทีม

## กำหนดการแข่งขัน

## ผู้ได้รับเหรียญรางวัล

## ตารางสรุปเหรียญรางวัล

## ประเทศที่เข้าร่วมแข่งขัน
### ชาย

;กลุ่มเอ
* 
* 
*
*

;กลุ่มบี
* 
* 
*
*

### หญิง

*
*
* 
*
* 
* 
*

## อ้างอิง

## แหล่งข้อมูลอื่น

ป
สุรศักดิ์ ชัยอรรถ

**สุรศักดิ์ ชัยอรรถ** (เกิด 12 เมษายน 2499) เป็นบิดาของธนทัต ชัยอรรถ มีชื่อเสียงจากการรับบทเจ้าพระยาโกษาธิบดี (เหล็ก) ในละครพีเรียดเรื่องบุพเพสันนิวาส (2561)

## ประวัติ
สุรศักดิ์ ชัยอรรถ เกิดเมื่อวันที่ 12 เมษายน 2499 ที่จังหวัดตราด เป็นบุตรคนที่สองของ ครอบครัว เขาเป็นเชื้อสายจีน สุรศักดิ์จบการศึกษาจากวิทยาลัยเพาะช่าง แต่ระหว่างเรียน พ่อแม่ไม่มีเงินส่งเรียนทำให้เขาต้องเรียนไปด้วย ทำงานไปด้วย ด้วยการรับจ้างเขียนการ์ตูนทำให้เขามีรายได้เดือนละ 700 บาทไม่ต้องรบกวนเงินจากทางบ้านอีก

เขาสมรสกับดวงกมล ชัยอรรถ มีบุตรธิดา 3 คน อาทิ บุตรสาวคนโต คือ มัญธุชา ชัยอรรรถ หรือข้าวสวย บุตรชายคนกลางคือ ธนทัต ชัยอรรถ หรือแกงส้ม ซึ่งแกงส้มเป็นนักร้อง และนักแสดงที่เป็นชื่อเสียงจากเดอะสตาร์ ค้นฟ้าคว้าดาวปี 8 และบุตรชายคนสุดท้องคือ อรรถกานต์ ชัยอรรถ หรือขนมจีน ซึ่งขนมจีนมีผลงานเพลงที่ตามรอยพี่คนกลาง 

## เข้าสู่วงการบันเทิง
ในระหว่างเรียนอยู่ที่วิทยาลัยเพาะช่าง เขามีความฝันอยากเป็นนักแสดงถึงขั้นเขียนจดหมายไปหา ครูเล็ก-ภัทราวดี มีชูธน นักแสดงและครูสอนการแสดงชื่อดังแต่ก็ไม่ได้ส่งไป กระทั่งก้าวเข้าสู่วงการจากการเป็นนักแสดงตัวประกอบในภาพยนตร์เรื่อง คู่รัก ที่นำแสดงโดย เอ๋-ไพโรจน์ สังวริบุตร และ จิ๊ก-เนาวรัตน์ ยุกตะนันท์ เมื่อปี 2521 โดยพยายามยืนติดพระเอกเพื่อหวังว่าจะมีผู้สร้างภาพยนตร์รายใดติดต่อให้ไปเล่นเป็นตัวประกอบอีกแต่ก็ไม่มีใครติดต่อมาจึงได้หันไปทำงานเป็นบรรณาธิการบริหารนิตยสาร เรา 

สุรศักดิ์ก้าวเข้าสู่วงการอีกครั้งหลังจากที่นิตยสาร เรา ปิดตัวลงจากการไปเรียนการแสดงกับ ครูเล็ก ภัทราวดี ตามที่ตัวเองตั้งใจจนกระทั่งได้มีผลงานการแสดงชิ้นแรกคือภาพยนตร์เรื่อง ปีหนึ่งเพื่อนกันและวันอัศจรรย์ของผม เมื่อปี 2536 ในบท พ่อของเต้ยและต้น จากนั้นจึงมีผลงานเรื่อยมาจนกระทั่งโด่งดังจากการรับบท เจ้าพระยาโกษาธิบดี (เหล็ก) ในละครพีเรียดฟอร์มยักษ์ยอดนิยมเรื่องบุพเพสันนิวาส เมื่อปี 2561

## ผลงาน
### ภาพยนตร์

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7HD

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 เอชดี

* ละครโทรทัศน์ทั้งหมดออกอากาศทางช่องวัน 31

### มิวสิควิดีโอ

## อ้างอิง

หมวดหมู่:นักแสดงจากจังหวัดตราด
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:ชาวไทยเชื้อสายจีน
กีฬาเยาวชนเอเชียตะวันออก

**กีฬาเยาวชนเอเชียตะวันออก** () เป็นการแข่งขันการแข่งขันกีฬาหลายประเภทระดับทวีปซึ่งจัดโดยคณะกรรมการโอลิมปิกแห่งเอเชียตะวันออก (EAOC) และจัดขึ้นทุก ๆ สี่ปี เริ่มตั้งแต่ปี 2023 ในหมู่นักกีฬาจากเอเชียตะวันออก ประเทศและดินแดนของสภาโอลิมปิกแห่งเอเชีย (OCA) รวมถึงเกาะแปซิฟิกของกวมซึ่งเป็นสมาชิกขอ คณะกรรมการโอลิมปิกแห่งชาติโอเชียเนีย

ปัจจุบัน การแข่งขันกีฬาเยาวชนเอเชียตะวันออกเป็นกีฬาประเภทเดียวที่จัดขึ้นโดย "คณะกรรมการโอลิมปิกแห่งเอเชียตะวันออก" โดยไม่มีการแข่งขันพิเศษสำหรับผู้พิการ (พาราเกม)

## ประเทศที่เข้าร่วมแข่งขัน
มีคณะกรรมการโอลิมปิกแห่งชาติทั้งหมด 8 ประเทศที่ได้รับการยอมรับจากคณะกรรมการโอลิมปิกแห่งเอเชียตะวันออก และ GUM เป็นชาติสังเกตการณ์ที่ EAOC ยอมรับ

*
*
*
*
*
*
*
*
* 

1สมาชิกสมทบ

## การแข่งขัน

## ชนิดกีฬา
การแข่งขันครั้งแรกในอูลานบาตอร์ ประเทศมองโกเลีย จะแข่งขันกันใน 11 ชนิดกีฬา

## ตารางเหรียญรางวัลตลอดกาล


## อ้างอิง
ตอมิสลัฟ นิกอลิช

**ตอมิสลัฟ นิกอลิช** (, ; เกิด 15กุมภาพันธ์ 1952) เป็นอดีตนักการเมืองชาวเซอร์เบียซึ่งดำรงตำแหน่งประธานาธิบดีของเซอร์เบียตั้งแต่ปี 2012 ถึง 2017 อดีตสมาชิกพรรค Serbian Radical Party (SRS) ซึ่งเป็นพรรคการเมืองขวาจัด เขาลาออกจากพรรคนี้ในปี 2008 และก่อตั้งพรรคเซอร์เบียก้าวหน้า (SNS) ซึ่งเขาเป็นหัวหน้าจนถึงปี 2012 

นิกอลิชเกิดในบาจเชตินา หมู่บ้านใกล้กับกรากูเยวัตส์ เป็นสมาชิกรัฐสภาจากพรรค SRS มายาวนาน เขาดำรงตำแหน่งรองนายกรัฐมนตรีของเซอร์เบียตั้งแต่ปี 1998 ถึง 1999 และรองนายกรัฐมนตรีของเซอร์เบียและมอนเตเนโกรในรัฐบาลผสมตั้งแต่ปี 1999 ถึง 2000 นิกอลิชเป็นรองหัวหน้าของพรรค SRS ตั้งแต่ปี 2003 และเขาดำรงตำแหน่งประธานรัฐสภาในช่วงสั้นๆ ของเซอร์เบียในปี 2007 ในปี 2008 เขาลาออกหลังจากไม่เห็นด้วยกับผู้นำพรรค วอยีสลาฟ เชเชลจ์ เกี่ยวกับความสัมพันธ์ของเซอร์เบียกับสหภาพยุโรปเนื่องจากนิกอลิชเห็นชอบให้เซอร์เบียเข้าร่วมสหภาพยุโรป ซึ่งเป็นการเคลื่อนไหวที่ถูกต่อต้านอย่างแข็งขันจากเชเชลจ์และฝ่ายของเขา นิกอลิชก่อตั้งพรรคเซอร์เบียก้าวหน้าซึ่งมีสมาชิกเดิมจากพรรค SRS หลายคนเข้าร่วม

นิกอลิชลงสมัครชิงตำแหน่งประธานาธิบดียูโกสลาเวียในการเลือกตั้งปี 2000 และได้อันดับที่สาม นอกจากนี้เขายังลงสมัครรับตำแหน่งประธานาธิบดีเซอร์เบียถึงสี่ครั้ง (ในการเลือกตั้งปี 2003, 2004, 2008 และ 2012) ในปี 2008 เขาได้รับคะแนนเสียงมากที่สุด แต่การเลือกตั้งถูกยกเลิกเนื่องจากมีผู้ออกมาใช้สิทธิ์น้อย ในขณะที่ในปี 2004 และ 2008 เขาถูกจัดให้เป็นอันดับสองตามหลัง บอริส ทาดิช ในปี 2012 เขาชนะทาดิชจนได้เป็นประธานาธิบดีเซอร์เบีย
## อ้างอิง

หมวดหมู่:ประธานาธิบดีเซอร์เบีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2495
บอริส ตาดิช

**บอริส ตาดิช** (, ; เกิด 15 มกราคม 1958) เป็นนักการเมืองชาวเซอร์เบียซึ่งดำรงตำแหน่งประธานาธิบดีเซอร์เบียตั้งแต่ปี 2004 ถึง 2012

ตาดิชเกิดที่เมืองซาราเยโว เขาสำเร็จการศึกษาจากมหาวิทยาลัยเบลเกรด สาขาจิตวิทยา ต่อมาเขาทำงานเป็นนักข่าว นักจิตวิทยาการทหารและครูที่โรงยิมเฟิร์สเบลเกรด เขาได้เข้าร่วมพรรคประชาธิปไตย (DS) ในปี 1990 และได้รับเลือกเข้าสู่สมัชชาแห่งชาติหลังการเลือกตั้งปี 1993 หลังจากการโค่นล้มมีลอเชวิชในปี 2000 เขาได้รับแต่งตั้งให้เป็นรัฐมนตรีว่าการกระทรวงโทรคมนาคมในรัฐบาลของสหพันธ์สาธารณรัฐยูโกสลาเวีย ซึ่งดำรงตำแหน่งนี้จนถึงปี 2003 หลังจากนั้นเขาได้รับแต่งตั้งให้เป็นรัฐมนตรีว่าการกระทรวงกลาโหมในรัฐบาลเซอร์เบีย ตาดิชได้รับเลือกเป็นประธานพรรคประชาธิปไตยหนึ่งปีหลังจากการลอบสังหาร ซอรัน จินดิช หลังจากก่อนหน้านี้เคยดำรงตำแหน่งสมาชิกคนหนึ่งของผู้นำชั่วคราว เขายืนเป็นผู้สมัครของพรรคในการเลือกตั้งประธานาธิบดี 2004 ซึ่งเขาชนะหลังจากเอาชนะ ตอมิสลัฟ นีกอลิช จากพรรค Serbian Radical Party ในรอบที่สอง

หลังจากได้รับแรงกดดันจากการประท้วงที่จัดโดยพรรคเซอร์เบียก้าวหน้าของนิกอลิชในปี 2011 ตาดิชก็ประกาศว่าจะมีการเลือกตั้งอย่างรวดเร็วในปี 2012 เขาแพ้การเลือกตั้งในรอบที่สองให้กับนีกอลิช ซึ่งตำแหน่งประธานพรรคถูกรักษาการโดย ดรากัน ดิลาช ในตำแหน่งประธานพรรคประชาธิปไตย ในเดือนพฤศจิกายน 2012 หลังจากนั้นตาดิชพยายามที่จะเป็นประธานพรรคอีกครั้งไม่สำเร็จในปี 2014 จากนั้นเขาก็ออกจากพรรคและก่อตั้งพรรค New Democratic Party ซึ่งต่อมาเปลี่ยนชื่อเป็น Social Democratic Party ซึ่งยังคงเป็นพรรครัฐสภาจนถึงการเลือกตั้งปี 2020 ซึ่งคว่ำบาตรเสรีนิยมเขาเป็นผู้สนับสนุนความสัมพันธ์ที่ใกล้ชิดกับสหภาพยุโรป (EU) และสนับสนุนการภาคยานุวัติของเซอร์เบียในสหภาพยุโรป และได้รับการยกย่องอย่างกว้างขวางว่าเป็นผู้สนับสนุนตะวันตก ในขณะเดียวกันก็สนับสนุนความสัมพันธ์ที่ดีกับรัสเซีย จีน สหรัฐอเมริกา และสหภาพยุโรป

## อ้างอิง

หมวดหมู่:ประธานาธิบดีเซอร์เบีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2501
เลียงจิ๋ว

**เลียงจิ๋ว** ในภาษาจีนกลางเรียกว่า **เหลียงโจว** () เป็นมณฑลทางตะวันตกเฉียงเหนือของจีนโบราณ ในบริเวณที่เป็นมณฑลกานซู่ในปัจจุบัน ทางตะวันออกติดกับมณฑลซือลี่

## ประวัติศาสตร์

### การก่อตั้ง
บริเวณที่เป็นมณฑลเลียงจิ๋วถูกยึดครองโดยชาวจีนฮั่นเมื่อราวทศวรรษ 120 ก่อนคริสตกาลในช่วงสงครามฮั่น-ซฺยงหนู และก่อตั้งในฐานะมณฑลในอีกหลายสิบปีต่อมา เส้นทางเหอซีทำหน้าที่เชื่อมจีนเข้ากับภูมิภาคตะวันตก ซึ่งช่วยรักษาส่วนสำคัญของเส้นทางสายไหมเข้าสู่เอเชียกลาง

### กบฏชาวเกี๋ยง

### สิ้นสุดการปกครองภายใต้ราชวงศ์ฮั่น
ในปี ค.ศ. 184 เกิดกบฏในมณฑลเลียงจิ๋วขึ้นในเวลาไล่เลี่ยกับกบฏโพกผ้าเหลือง ราชวงศ์ฮั่นกระทำการทัพเพื่อจะชิงพื้นที่คืนแต่ยังไม่รู้ผล และในปี ค.ศ. 189 เลียงจิ๋วกลายเป็นรัฐขุนศึกอิสระโดยพฤตินัยที่ปกครองโดยหันซุยและม้าเท้ง ขุนศึกโจโฉเริ่มรุกมณฑลเลียงจิ๋วในปี ค.ศ. 211 ได้รับชัยชนะครั้งสำคัญในยุทธการที่ตงก๋วน และพิชิตทั้งมณฑลได้ในปี ค.ศ. 215 

## อ้างอิง

หมวดหมู่:มณฑลของจีนโบราณ
หมวดหมู่:มณฑลของราชวงศ์ฮั่น